शीर्षक: वॉलमार्ट-फ्लिपकार्ट सौद्याने कशी बदलणार तुमची शॉपिंग कार्ट?\nवरील काल्पनिक लेखाचे शीर्षक दिल्यास, लेखाची कल्पना करा.\n
पाहा व्हीडिओ : असा आहे ​वॉलमार्ट-फ्लिपकार्ट करार?

वॉलमार्ट कंपनीतर्फे करण्यात आलेली ही सगळ्यांत मोठी गुंतवणूक मानली जात आहे. 

पाच वर्षांपूर्वी अॅमझॉन या अमेरिकन ई-कॉमर्स कंपनीने भारतात पाय रोवल्यापासून फ्लिपकार्टवर दडपण वाढलं आहे. अॅमेझॉन फ्लिपकार्टला खरेदी करण्यासाठीही उत्सुक होती. मात्र वॉलमार्टने व्यवहारात बाजी मारली.

फ्लिपकार्टचे देशभरात 10 कोटी ग्राहक आहेत. 

दहा वर्षांपूर्वी दोन तरुण अॅमेझॉनच्या ऑफिसमध्ये इंटर्नशिपमध्ये आले होते. मात्र अॅमेझॉनने त्यांना स्वत:चे कर्मचारी म्हणून ताफ्यात समाविष्ट करून घेतलं नाही.

फ्लिपकार्ट

पुढच्या काही वर्षात अॅमेझॉनला याच दोन कर्मचाऱ्यांनी स्थापन केलेल्या कंपनीशी टक्कर द्यावी लागेल, असं कोणाला स्वप्नातही वाटलं नव्हतं.

IITतून शिक्षण घेतलेल्या सचिन आणि बिन्नी बन्सल या जोडगोळीने भारतात परतल्यानंतर 2007 मध्ये फ्लिपकार्ट नावाच्या कंपनीची स्थापना केली. 

वॉलमार्टचे प्रयत्न

वॉलमार्टचे गेल्या काही वर्षांपासून भारतातला पसारा वाढवण्याचे प्रयत्न कसोशीने सुरू होते. अमेरिकेचे राष्ट्राध्यक्ष डोनाल्ड ट्रंप यांनी कॉर्पोरेट टॅक्समध्ये कपात करण्याच्या निर्णयानंतर वॉलमार्टच्या गंगाजळीत घसघशीत वाढ झाली होती. 

फ्लिपकार्टमध्ये मायक्रोसॉफ्ट, टेनसेंट तसंच सॉफ्टबँक यांचीही भागीदारी आहे. यापैकी कोणत्याही कंपनीने आपला हिस्सा विकलेला नाही. सॉफ्टबँकेकडे सर्वाधिक म्हणजे 20 टक्के भागीदारी आहे. 

ई-कॉमर्समध्ये भारत कुठे?

भारतात ऑनलाइन शॉपिंगचं पेव फुटतं आहे. मार्केट रिसर्च फर्म फॉरेस्टरच्या अभ्यासानुसार, गेल्या वर्षी ऑनलाइन कारभाराने 2100 कोटी डॉलरची वेस ओलांडल्याचं स्पष्ट झालं आहे. 

अर्थ क्षेत्रातील अग्रगण्य मॉर्गन स्टॅन्ली कंपनीच्या नव्या संशोधनानुसार भारतात 2026 पर्यंत ऑनलाइन कारभाराची व्याप्ती 200 अब्ज डॉलर्सपर्यंत जाईल. याचा अर्थ पुढच्या आठ वर्षात आताच्या आकडेवारीत 9 ते 10 टक्क्यांनी वाढ होण्याची शक्यता आहे. 

वॉलमार्टचे मुख्य कार्यकारी अधिकारी डग मॅकमिलन आणि फ्लिपकार्टचे सहसंस्थापक बिन्नी बन्सल

वॉलमार्टचे मुख्य कार्यकारी अधिकारी डग मॅकमिलन यांना भारतातल्या ऑनलाइन बाजाराच्या आकडेवारीची पूर्ण जाणीव आहे. भारतीय बाजारपेठेबाबत ते म्हणतात, "रिटेल बाजारपेठांमध्ये भारत ही सगळ्यांत आकर्षक अशी बाजारपेठ आहे. आकारमान आणि विकासदर या दोन्ही आघाड्यांवर भारतीय बाजारपेठ अव्वल आहे. ई-कॉमर्स क्षेत्रात...